הנכם מוזמנים להציע הצעות לביצוע העבודה המפורטת להלן:
מכרז 2/17 –
אספקת שירותי יועץ בטיחות וממונה בטיחות 
במרכז הרפואי הגריאטרי ביה"ח "שמואל הרופא"
תקופת ההתקשרות: 12 חודשים (עם אפשרות להארכת ההתקשרות ל-3 שנים נוספות).
חובה על המציעים להדפיס את חוברת המכרז בשלמותה המפורסמת באתר האינטרנט
של מנהל הרכש הממשלתי שכתובתו WWW.MR.GOV.IL תחת הכותרת 'מכרזים משרדיים'
לא תיבחן הצעה שתוגש שלא על גבי חוברת מודפסת זו בשלמותה.
תנאים יסודיים/סף/מקדמיים להשתתפות במכרז:
1. על המציע להיות תושב ישראל או תאגיד הרשום בישראל על פי דין.
2. המכרז מופנה לבעלי הכשרה, ניסיון ותעודת ממונה בטיחות בעבודה בתוקף ובעלי הסמכה לכתיבת תכנית בטיחות שהם יועצים מקצועיים בתחום הבטיחות בהגדרתה הרחבה תוך הדגשה על נושאי הבטיחות בעבודה והגהות התעסוקתית, לרבות מניעת דליקות וכיבוי אש, בדיקות סביבתיות, גהות בעבודה, טיפול בחומרים מסוכנים, כתיבת נהלי בטיחות ותכנית בטיחות, הכרת תקני בטיחות, הדרכת עובדים להתנהגות בטיחותית בעבודה וכן הלאה.
3. עם המציע שייבחר לאספקת השירות/ים (להלן – "היועץ" ו/או הספק ו/או "הקבלן") ייחתם הסכם לאספקת שירותים ע"י היועץ; היועץ יספק את השירותים למזמין כיועץ חיצוני-עצמאי מבלי שיוקנו לו או למי מטעמו, זכויות כלשהן בכל הקשור ליחסי עובד מעביד.
4. היקף השירותים יהא עד 110 שעות יעוץ חודשיות בממוצע שנתי; למזמין תהא הזכות לסיים את תקופת ההתקשרות במועד מוקדם יותר ו/או לצמצם/להרחיב את היקף ההתקשרות בהתאם לצרכיו ולשיקול דעתו. לשם אספקת שירותי הייעוץ המפורטים לעיל, יתייצב המציע ממונה הבטיחות במשרדי ההנהלה האדמיניסטרטיבית של בית החולים מדי שבוע בימים א'-ה' בין השעות 08:00- 13:00.
5. על המציע להוכיח שביצע באופן חיובי במהלך השנים שבין 1 בינואר 2014 לבין 1 במרץ 2017, לפחות 2 עבודות שונות בהן סיפק המציע שירותי ייעוץ ממונה בטיחות שהינם בעלי אופי ומורכבות דומים לשירותים נשוא מכרז זה.
6. על המציע להיות בעל האישורים הנדרשים לפי חוק עסקאות גופים ציבוריים, התשל"ו - 1976 ותקנות עסקאות גופים ציבוריים (אכיפת ניהול חשבונות (אישורים), התשמ"ח - 1987, לרבות בנוגע לניהול ספרי חשבונות ורשומות, תשלום שכר מינימום לפי חוק שכר מינימום, תשמ"ז-1987 והיעדר הרשעות בעברות לפי חוק עובדים זרים, תשנ"א-1991.
7. על המציע לצרף להצעתו תצהיר בדבר העסקת עובדים עם מוגבלות בהתאם לחוק עסקאות גופים ציבוריים (תיקון מס' 10 והוראת שעה) התשע"ו 2016 ולחוק שוויון זכויות לאנשים עם מוגבלות, התשנ"ח- 1998. 
8. על המציע לצרף להצעתו אישור עו"ד או רו"ח כי אינו נמצא בהליכי פירוק או פשיטת רגל, בין אם הליכים זמניים ובין אם קבועים. המזמין רשאי לפסול גם מציע הנמצא בכינוס נכסים או הקפאת הליכים, לפי שיקול דעתו.
התנאים הינם מצטברים, הצעתו של קבלן שלא תעמוד באחד התנאים תידחה על הסף.
את ההצעות יש להגיש לתיבת המכרזים אשר במשרדי ההנהלה האדמיניסטרטיבית של בית החולים, ברח' הבנים 2 באר יעקב, לא יאוחר מיום 29.3.17 בשעה 12:00. להבהרות נוספות באשר למכרז, ניתן לפנות למר

משה אבשלום, ע. מנהלת אדמיניסטרטיבית, בטל' 08-9258830 ובמייל moshe.avshalom@moh.gov.il  
שאלות ההבהרה תוגשנה באמצעות הדואר האלקטרוני בלבד לכתובת המצוינת לעיל. מועד אחרון להגשת שאלות הבהרה הינו 15.3.17. תשובות לשאלות ההברה, ככל שתישאלנה, תפורסמנה באתר האינטרנט של מנהל הרכש הממשלתי שכתובתו WWW.MR.GOV.IL  (תחת הכותרת 'מכרזים משרדיים'), עד ליום 22.3.17.
ועדת המכרזים של המרכז הרפואי תבחר מבין ההצעות את אלו המעניקות למזמין את מירב היתרונות וזאת בהתבסס על אמות המידה שקבע המרכז הרפואי והמפורטות במסמכי המכרז. 

במקרה של סתירה בין נוסח המודעה בעיתון לבין תוכן מסמכי המכרז תינתן עדיפות לאמור במסמכי המכרז.
